Ambrym komuniti i kat wota
Ova 2000 pipol long faev komuniti long Ambrym oli kat akses long wota system.
Minista blong Lands mo Natural Risos, Honoroble Edward Nalyal, i stap long Ambrym long wik ia blong mekem opening blong ol wota system ia.
“West Ambrym hemi wan eria we i oltaem fesem ol longfala period blong dry sisen, “Minista Nalyal i talem.
“Mo tu i nokat ol wota saplae system blong wan long taem.
“Malekula hemi semak; hemi wan bigfala aelan mbe plante vilij long aelan ia i nokat gudfala akses blong wota.”
Eric Durpeire, Pacific Chief blong Vanuatu Field Ofis, i talem se oli glad tumas blong patna wetem Vanuatu Kavman long ol impoten initiative ia we bai hemi helpem sapotem ol famili espeseli long taem we pipol i nidim gudfala akses long wota blong washem hand.
New Zealand ripresentativ i talem se oli kat bigfala honor blong fandem wota project ia.
Akses long wota hemi wan problem long plante aelan espeseli ol rimot eria, hemi wan kol ong ol pipol/espeseli ol women blong oli mas kat akses ia, plante oli mas wokbaut long distans blong kasem wota, mo taem i kat disasta mo ples i drae hemi had blong faenem wota.
Projek ia hemi hapen tru long sapot fand we i kam long New Zealand kavman mo technical sapot blong United Nations Children fund.
tpi_Latn tpi_Latn tpi_Latn tpi_Latn tpi_Latn taq_Latn tpi_Latn smo_Latn tpi_Latn tpi_Latn